**Regionalni *Challenge* Fond podržava investicije u projekte dualnog obrazovanja**

**Bit će izdvojeno 18,8 miliona eura za čak 60 projekata na Zapadnom Balkanu**

*Sarajevo, 2. februar 2021.* - Regionalni *Challenge* Fond (RCF) objavljuje prvi poziv za podnošenje Izjave o zainteresovanosti **za podršku investicijama u projekte dualnog obrazovanja, koji je otvoren za prijave iz ekonomija Zapadnog Balkana.** Fond **će izdvojiti 18,8 miliona eura do 2025. godine (u periodu od pet godina) u cilju podrške investicijama u našem regionu**. **Cilj je** **da se tokom trajanja programa finansira čak 60 projekata**.

Regionalni *Challenge* Fond **organizuje događaj povodom prvog poziva 3. februara u online formatu** kakobi okupio predstavnike međunarodnih organizacija i inicijativa, regionalnih organizacija, javnih institucija zaduženih za stručno obrazovanje i obuku, privrednih komora, institucija za stručno obrazovanje i obuku i kompanija. Na događaju će učestvovati **Marko Čadež, predsjednikKomorskog investicionog foruma Zapadnog Balkana**, zajedno sa predstavnicima Njemačke razvojne banke KfW, Privredne komore Njemačke AHK, GIZ-a, Evropske fondacije za obuku i drugih.

*"Firmama su potrebni kvalifikovani zaposleni, a mladim ljudima je potrebno da razviju odgovarajuće vještine, što može da predstavlja teškoću u današnjem izazovnom okruženju. RCF će pomoći da se prevaziđe ovaj jaz tako što će finansirati investicije u opremu i infrastrukturu za odabrane projekte dualnog obrazovanja koji su institucijama za stručno obrazovanje i obuku neophodni kako bi pomogli polaznicima da razviju vještine koje današnje kompanije očekuju. Cilj nam je da ojačamo kvalitet i tržišni značaj stručnog obrazovanja i obuke promovisanjem partnerstava između pružaoca stručnog obrazovanja i kompanija",* ***izjavio je ovim povodom Frieder Woehrmann, vođa tima Regionalnog Challenge Fonda****.*

Dualno obrazovanje uključuje **poslovni sektor u cjelokupan proces razvoja stručnog obrazovanja i obuke**, planiranje, sprovođenje i procjenu. Ovaj cilj se ostvaruje kombinovanjem učenja u institucijama za stručno obrazovanje i obuku i kompanijama na fleksibilan način kako bi se **razvile vještine, znanje i stavovi budućih zaposlenih**. Uspješnost ovog pristupa dokazuju maturanti sa praktičnim vještinama koje odgovaraju zahtjevima tržišta rada. Većina obrazovnih institucija u regionu Zapadnog Balkana je prepoznala kooperativno ili dualno obrazovanje kao korisno za prevazilaženje jaza između obrazovne ponude i potražnje na tržištu rada. Međutim, ovaj pristup je još uvek u početnim fazama razvoja i **Regionalni *Challenge* Fond (RCF) osnovan je sa ciljem da ga dodatno podrži**.

**Marko Čadež, predsjednik Komorskog investicionog foruma Zapadnog Balkana** kao zajedničke regionalne komore i predsjednik Privredne komore Srbije je izjavio: "Ovaj projekat, pokrenut prije pandemije, **sada dodatno dobija na značaju**,  **jer će omogućiti i prekvalifikaciju i novo zapošljavanje radnika u kompanijama i sektorima koji su pretpjeli najveći udar COVID 19 pandemije**, rade umanjenim kapacitetima i morat će da smanje broj radnika i pretrpe ozbiljne strukturne promjene. Privredne komore članice Komorskog investicionog foruma zapadnobalkanske šestorke će se maksimalno angažovati i doprinijeti uključivanju u konzorcije  kompanija iz grana koje su od ključnog značaja za razvoj svake ekonomije pojedinačno i regiona u cjelini".

Čadež je **pozvao kompanije da se udruže sa srednjim, višim sručnim školama i fakultetima, konkurišu za sredstva Fonda i zajednički osnuju trening centre** koji će omogućiti učenicima i studentima da se upoznaju sa mašinama, opremom i alatima na kojima će raditi u realnom radnom okruženju - tokom dokvalifikacije i kasnije kada se zaposle.

"Institucije za stručno obrazovanje i obuku sarađuju sa kompanijama na razvoju kooperativnih programa obuke koji polaznike uče vještinama potrebnim partnerskim kompanijama. Rezultat su adekvatno obučeni zaposleni, spremni za rad", dodao je ***Woehrmann***.

**Prijave važe za konzorcije sa teritorije Zapadnog Balkana koji se sastoje od jedne institucije za stručno obrazovanje i obuku i najmanje dvije kompanije.** Potrebno je da se po uspješnom završetku podržanih programa izdajunacionalno priznate diplome ili certifikati. **Prvi poziv** **za podnošenje Izjave o zainteresovanosti otvoren je od 1. februara do 30. aprila 2021. godine**. Sve potrebne **informacije se mogu naći na web adresi** [**www.rcf-wb6.org**](http://www.rcf-wb6.org)**.**

*Regional* Challenge *Fond je novi program koji za cilj ima da poveća produktivnost i konkurentnost kompanija iz zemalja Zapadnog Balkana. Fond je nastao na inicijativu njemačkog Saveznog ministarstva za ekonomsku saradnju i razvoj, delegiran Razvojnoj banci KfW, a glavni implementacioni partner je Komorski investicioni forum Zapadnog Balkana (WB6-CIF), zajednička incijativa privrednih komora iz regiona.*

*Ako imate dodatnih upita, obratite se ovlaštenom predstavniku za medije, agenciji Represent Communications, na* *adisa.pobric@represent.co.ba* *ili predstavnici RCF-a Jeleni Manić Radoičić na* *jelena.manic@rcf-wb6.org**.*